*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*15. számú előterjesztés*

Bátaszék Város Önkormányzat Képviselő-testületének 2023. február 15-én

16 órakor megtartandó ülésére

A 2023. évi TETT támogatások felosztása

|  |
| --- |
| **Előterjesztő:** dr. Bozsolik Róbert polgármester  **Készítette** : Tóthné Lelkes Erika pénzügyi irodavezető    **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  Pénzügyi és Gazdasági Bizottság 2023.02.14. |

***Tisztelt Képviselő-testület!***

A TETT-tel kötött megállapodás értelmében Bátaszék várost a Központi Nukleáris Pénzügyi Alapból - a közös költségek levonása után fennmaradó összeg után - 18,34% illeti meg. A támogatási szerződés 2023. évre vonatkozó 1. mellékletének aktualizálására teszünk javaslatot jelen előterjesztéssel.

Az elmúlt évek gyakorlatát követve az aláírásra kerülő támogatási szerződés értelmében a támogatási összeget a képviselő-testületnek kell felosztania működési és felhalmozási célú kiadásra, majd ezen elfogadó határozatot eljuttatjuk a TETT-hez.

A szerződés-tervezet szerint a ***2023. évre* 80 075 000 *Ft*** támogatást folyósítanak önkormányzatunk részére. A jelenlegi támogatásból a teljes összeget, 80 075 000 Ft javasoljuk működési támogatásra felhasználni.

A fentiekre figyelemmel kérem, hogy az alábbi határozati javaslat elfogadásával a 2023. évi működési célra történő felhasználást szíveskedjenek jóváhagyni

**H a t á r o z a t i j a v a s l a t :**

**a 2023. évi TETT támogatás felhasználására**

Bátaszék Város Önkormányzatának Képviselő-testülete a TETT támogatás 2023. évi felhasználását az alábbiak szerint hagyja jóvá:

Működési költségekhez történő hozzájárulás: 80 075 000 Ft, azaz Nyolcvanmillió-hetvenötezer forint.

*Határidő:* Azonnal

*Felelős:* dr. Bozsolik Róbert polgármester

*Határozatról értesül:* Krachun Szilárd társulási elnök

Bátaszéki KÖH pénzügyi iroda

Bátaszéki KÖH városüz. iroda

irattár